孔元用

孔元用 ， 字俊卿 ， 金朝兗州曲阜縣 （ 今山東省曲阜市 ） 人 。 孔子五十一代孫 ， 孔宗願第三子孔若愚玄孫 ， 孔端立曾孫 ， 孔琥之孫 ， 孔拂之子 。 貞祐三年 （ 1215年 ） ， 金宣宗令衍聖公孔元措赴汴京隨朝任職 ， 孔元措族弟孔元用奉命代管曲阜祭祀之事 。 興定四年 （ 1220年 ） ， 大蒙古國攻佔山東 ， 木華黎承製封孔元用曲阜縣尹 、 權襲封衍聖公 。 宋寧宗嘉定十七年 （ 1224年 ） ， 南宋收復山東一帶 ， 遙授孔元用爲通直郎 ， 知仙源縣事 。 宋理宗寶慶元年 （ 1225年 ） ， 命孔元用襲封衍聖公 ， 世襲仙源縣令 ， 出爲兗州判官 ， 明年改授濟州通判兼京東西路安撫司 ， 主管機宜文字 。 蒙古軍再次攻陷曲阜 ， 蒙古大帥帶孫承製封孔元用爲衍聖公 ， 世襲曲阜縣尹 。 成吉思汗二十一年 （ 1226年 ） 孔元用率兵隨帶孫攻益都李全 ， 成吉思汗二十二年 （ 1227年 ） ， 戰死於益都城下 。